Enceladus se Noordelike Halfrond.
Enceladus, soos afgeneem deur die Cassini-ruimtetuig in 2005.
Enceladus, soos afgeneem deur die Cassini-ruimtetuig in 2008.
'n Kunstenaarskonsep van 'n uitsig oor die oppervlak van Enceladus met Saturnus (regs) en die Cassini-ruimtetig (bo) in die agtergrond.
Enceladus (Grieks: Ἐγκέλαδος; ook Saturnus II) is die sesde grootste natuurlike satelliet van die planeet Saturnus. Die maan is op 28 Augustus 1789 ontdek deur William Herschel en is vernoem na Enkelados, een van die Titane in die Griekse mitologie wat verslaan en onder die Etna begrawe was deur Athena.
Enceladus se oppervlak weerspieël amper alle sonlig. Die maan het ook die grootste albedo in ons sonnestelsel (> 0,9). Die gevolg is 'n gemiddelde temperatuur van -201 °C. In 2005 is daar geisers op Enceladus ontdek wat waterdamp tot 'n hoogte van amper 500 km uitspoeg.
Verkenning van Enceladus[wysig | wysig bron]
Voyager 2 het die eerste duidelike beelde van Enceladus van vanuit die ruimte geneem. Voyager 1 kon Enceladus slegs van 'n groot afstand in Desember 1980 waarneem, maar in Augustus 1981 het Voyager 2 die moontlikheid gehad om beelde met 'n veel hoër resolusie as Voyager 1 te neem, en was die oppervlak van Enceladus ook vir die eerste keer van naby gesien.
Die volgende gedetailleerde verkenning het eers weer op 30 Junie 2004 begin, met die arrivering van die Cassini-ruimtetuig. Na aanleiding van 'n bestudering van die foto's van Enceladus deur Voyager 2, het die beplanners van die Cassini-missie Enceladus as 'n top-prioriteit gesien. Daar word talle "gemikte" benaderings beplan, wat Cassini tot ongeveer 175 km van die oppervlak sal bring, en 'n paar "ongemikte" benaderings, waar Cassini op 'n afstand van 100 000 km van die oppervlak sal wees.
Wikimedia Commons het meer media in die kategorie Enceladus (maan).
↑ Jodra, Serge (2004). "Imago Mundi – La Découverte des satellites de Saturne" (in Frans). CosmoVisions.com. Verkry op 2009-03-13.
↑ Observatorio ARVAL (15 April 2007). "Classic Satellites of the Solar System". Observatorio ARVAL. Verkry op 2011-12-17.
Ontsluit van "https://af.wikipedia.org/w/index.php?title=Enceladus_(maan)&oldid=1558182"
Die bladsy is laas op 8 Junie 2017 om 07:33 bygewerk.